Komission asetus (EY) N:o 1795/2003, annettu 13 päivänä lokakuuta 2003, neuvoston asetuksen (EY) N:o 1493/1999 liitteen VI muuttamisesta määritellyillä alueilla tuotettujen laatuviinien osalta



Virallinen lehti nro L 262 , 14/10/2003 s. 0013 - 0013



Komission asetus (EY) N:o 1795/2003, annettu 13 päivänä lokakuuta 2003, neuvoston asetuksen (EY) N:o 1493/1999 liitteen VI muuttamisesta määritellyillä alueilla tuotettujen laatuviinien osalta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999(1), sellaisena kuin se on viimeksi muutettuna asetuksella (EY) N:o 806/2003(2), ja erityisesti sen 58 artiklan, sekä katsoo seuraavaa: (1) Asetuksen (EY) N:o 1493/1999 liitteessä VI olevan D kohdan 1 alakohdan mukaan tma-laatuviinejä saa tuottaa ainoastaan tuottajajäsenvaltion luettelossa olevista viiniköynnöslajikkeista peräisin olevista, määritellyltä alueelta korjatuista rypäleistä. (2) Kyseisen liitteen D kohdan 2 alakohdassa säädetään kuitenkin, että kun kyseessä on tuottajajäsenvaltion erityisten säännösten mukainen perinteinen käytäntö, tämä jäsenvaltio voi tietyin edellytyksin sallia 31 päivään elokuuta 2003 saakka nimenomaisin luvin ja jollei asianmukaisesta valvonnasta muuta johdu, että tma-laatukuohuviiniä valmistetaan korjaamalla tämän viinin perustuotetta lisäämällä siihen yhtä tai useampaa sellaista viinituotetta, joka ei ole peräisin siltä määritellyltä alueelta, jonka nimellä tämä viini on varustettu. (3) Italia soveltaa kyseistä poikkeusta tma-laatukuohuviinien "Conegliano-Valdobbiadene" ja "Montello e Colli Asolani" valmistukseen. Poikkeuksen voimassaoloa olisi jatkettava 31 päivään elokuuta 2005, koska poikkeuksen voimassaolo lakkaa 31 päivänä elokuuta 2003 ja koska viinintuottajat ovat perustelleet poikkeuksen jatkamistarpeen tietyksi ajaksi, jotta tällaisten viinien perinteiseen tuotantomenetelmään liittyvät rakenteelliset seikat voidaan mukauttaa. (4) Asetus (EY) N:o 1493/1999 on syytä muuttaa vastaavasti. (5) Tässä asetuksessa säädetyt toimenpiteet ovat viinin hallintokomitean lausunnon mukaiset, ON ANTANUT TÄMÄN ASETUKSEN: 1 artikla Korvataan asetuksen (EY) N:o 1493/1999 liitteessä VI olevan D kohdan 2 alakohta seuraavasti:"Poiketen siitä, mitä 1 kohdan a alakohdassa määrätään, kun kyseessä on tuottajajäsenvaltion erityisten säännösten mukainen perinteinen käytäntö, tämä jäsenvaltio voi sallia 31 päivään elokuuta 2005 saakka nimenomaisin luvin ja jollei asianmukaisesta valvonnasta muuta johdu, että tma-laatukuohuviiniä valmistetaan korjaamalla tämän viinin perustuotetta lisäämällä siihen yhtä tai useampaa sellaista viinituotetta, joka ei ole peräisin siltä määritellyltä alueelta, jonka nimellä tämä viini on varustettu, sillä edellytyksellä, että:" 2 artikla Tämä asetus tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan 1 päivästä syyskuuta 2003. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 13 päivänä lokakuuta 2003. Komission puolesta Franz Fischler Komission jäsen (1) EYVL L 179, 14.7.1999, s. 1. (2) EUVL L 122, 16.5.2003, s. 1.